Նվիրում եմ քեզ աստղ

«Նվիրում եմ քեզ աստղ» (ռուս.՝ «Дарю тебе звезду»), խորհրդային մուլտիպլիկացիոն ֆիլմ, որ նկարահանվել է ռեժիսոր Ֆեոդոր Խիտրուկի կողմից «Սոյուզմուլտֆիլմ» ստուդիայում և պատմում է սեռերի հարաբերությունների անփոփոխ լինելու մասին։


== Սյուժե ==
Մուլտֆիլմը բաղկացած է չորս մասերից (երգեր), որոնք կապված են ընդհանուր մոտիվներով (տղամարդը հանդիպում է կնոջը և նրա համար երգում ներբող, բայց նա զբաղված է տնային գործերով։


=== Առաջին երգ ===
Քարե դար։ Տղամարդը միայնակ է և այդ պատճառով վայրի ու ագրեսիվ։ Բայց ամեն ինչ փոխվում է, երբ մի օր՝ որսի ժամանակ, տեսնում է կնոջը։ Վերջինս փոխում է նրա կենցաղը, նա դառնում է ավելի համակերպվող ու խնամված տեսքով և արդեն ունի ազատ ժամանակ։ Այդ ժամանակը տղամարդը հատկացնում է պոեզիային և իր առաջին բանաստեղծությունը նվիրում կնոջը.

Սիրելիս, ես քեզ կտանեմ Տիեզերքի ամենածայրը, ես կնվիրեմ քեզ այս աստղը։
Հավերժական լույսով նա կլուսավորի մեր ուղին դեպի անսահմանություն... 
Այդ ժամանակ կինը զբաղված է տնային տնտեսությամբ. ավլում է աղբը, լվանում քարանձավը և մաքրում կաթսան, և առաջացող ձայնը խլացնում է բանաստեղծությունը։


=== Երկրորդ երգ ===
Անցել է մի քանի հազարամյակ։ Մարդն ստեղծել է անիվը, գիրը և այլ օգտակար երևույթներ...
Միջնադարյան արաբական Արևելք։ Դաժան կռվում մարտիկը գերեվարում է գեղեցիկ աղջկա և նետերի տարափի տակ տանում իր տուն։ Նրա վիշտն ամոքելու և իր հանդեպ սեր արթնացնելու նպատակով նա աղջկա համար ներբող է արտասանում.

Սիրելիս, ես քեզ կտանեմ Տիեզերքի ամենածայրը...
Աղջիկն սկսում է համակրել նրան, բայց հետո հայտնվում է հարեմում, որտեղ այլ աղջիկների հետ միասին սկսում է մաքրել կաթսա, որի ձայնը խլացնում է սերենադները։


=== Երրորդ երգ ===
Անցնում է ևս մեկ հազարամյակ։ Մարդը հայտանգործել է ավտոմեքենան, գունավոր հեռուստացույցը, ատոմային շարժիչը։ Վրա է հասել սինթետիկայի ու գերձայնային արագությունների դարաշրջանը։
Մեգապոլիսում՝ երկնաքերների ու փայլուն ցուցափեղկերի միջև, արագընթաց ավտոմայրուղով ընթացող երկու մեքենաների վարորդները՝ կին ու տղամարդ, նկատում են միմյանց։ Տղամարդը հարսանիքից հետո կնոջը տանում է իր բնակարան, որ լի է տեխնիկայով ու հարմարություններով։ Նա կնոջ համար բանաստեղծություն է արտասանում.

Սիրելիս, ես քեզ կտանեմ Տիեզերքի ամենածայրը...
Բայց խոհանոցում նորապսակ կնոջն սպասում է կեղտոտ ամանների կույտ և նա սիրային քնարերգության հնչյունների ներքո սկսում է մաքրել կաթսան։


=== Չորրորդ երգ (վերջաբան) ===
Անցել է 50 տարի։ Վրա է հասել ապագան։
Տիեզերական տարածության միջով սլանում է աստղաթիռը, որի տախտակամածին տղամարդն ու կինն են։ Ինչպես և դարեր առաջ, տղամարդը բանաստեղծություն է արտասանում կնոջ համար.

Սիրելիս, ես քեզ կտանեմ Տիեզերքի ամենածայրը, ես կնվիրեմ քեզ այս աստղը։
Հավերժական լույսով նա կլուսավորի մեր ուղին դեպի անսահմանություն...
Բայց դեպի կինն է շարժվում կաթսան, որի մաքրելու ձայնը լցնում է միջաստղային տարածությունը։


== Ստեղծողներ ==
Սցենարի հեղինակ և ռեժիսոր՝ Ֆեոդոր Խիտրուկ
Բեմադրող նկարիչներ՝ Վլադիմիր Զույկով, Էդուարդ Նազարով
Կոմպոզիտոր՝ Շանդոր Կալոշ
Հնչյունային օպերատոր՝ Գեորգի Մարտինյուկ
Օպերատոր՝ Միխայիլ Դրույան
Մոնտաժող՝ Իզաբելլա Գերասիմովա
Նկարիչ-մուլտիպլիկատորներ՝ Էլվիրա Ավագյան, Նատալյա Բոգոմոլովա, Իվան Դավիդով, Գալինա Զեբրովա, Վիոլետա Կոլեսնիկովա, Մարիա Մոտրուկ, Վլադիմիր Պալչիկով, Տատյանա Պոմերանցևա, Լև Ռյաբինին
Ռեժիսորի օգնական՝ Տ. Լիտկո
Խմբագիր՝ Արկադի Սնեսարև
Ֆիլմի տնօրեն՝ Լյուբով Բուտիրինա
Հեղինակը տեքստը կարդում և երգը կատարում է՝ Վալենտին Նիկուլին


== Մրցանակներ ==
1975 – Կաննի կինոփառատոնի ժյուրիի հատուկ մրցանակ կարճամետրաժ ֆիլմերի մրցույթում
1976 – ԽՍՀՄ Պետական մրցանակ


== Ծանոթագրություններ ==


== Արտաքին հղումներ ==
«Дарю тебе звезду»(անգլ.) ֆիլմը Internet Movie Database կայքում
«Дарю тебе звезду» «Հայրենական կինոյի հանրագիտարան» կայքում
«Дарю тебе звезду» — Мультик.ру